Martin Fourcade

Martin Fourcade (s. 14. syyskuuta 1988 Céret) on uransa keväällä 2020 lopettanut ranskalainen ampumahiihtäjä, kuusinkertainen olympiavoittaja ja kolmetoistakertainen maailmanmestari. Hän voitti maailmancupin kokonaiskilpailun seitsemän kertaa peräkkäin kausien 2011–2012 ja 2017–2018 välissä ja on historian ainoa ampumahiihtäjä, joka on voittanut kokonaiskilpailun seitsemän kertaa. Lisäksi hän saavutti vähintään yhden henkilökohtaisen kultamitalin kahdeksassa perättäisessä arvokisassa, mikä on myös lajin kaikkien aikojen ennätys. 

Myös Fourcaden isoveli Simon Fourcade on ampumahiihtäjä. Ammatiltaan Fourcade on sotilas ja on voittanut myös muun muassa sotilaiden maailmanmestaruuden ampumahiihdossa vuonna 2014.

Arvokilpailut
Vancouverin olympialaisissa 2010 Fourcade sijoittui 15 kilometrin yhteislähtökilpailussa alun perin toiseksi. Se oli samalla hänen ensimmäinen palkintosijansa maailmancupissa. Tuon kilpailun voittanut Venäjän Jevgeni Ustjugov kärähti myöhemmin dopingin käytöstä ja kilpailun mitalit jaettiin uusiksi Milanon ja Cortinan olympialaisissa helmikuussa 2026, jolloin jo uransa päättänyt Fourcade sai kaulaansa kuudennen, mutta järjestyksessään ensimmäisen olympiakultansa.

Venäjän Hanty-Mansijskin MM-kilpailuissa 2011 Fourcade voitti takaa-ajon maailmanmestaruuden, sijoittui hopealle sprintissä, hiihti ankkuriosuuden Ranskan pronssia voittaneessa sekaviestijoukkueessa ja oli normaalimatkalla sekä yhteislähdössä kymmenes.

Ruhpoldingin MM-kilpailuissa 2012 Fourcade voitti kultaa sprintissä, takaa-ajossa ja yhteislähdössä sekä hopeaa miesten viestissä. Nové Měston MM-kilpailuissa 2013 hän voitti normaalimatkan maailmanmestaruuden, sai hopeaa sprintissä, takaa-ajossa, viestissä ja sekaviestissä sekä oli yhteislähdössä kymmenes. 

Sotšin olympialaisissa 2014 Foucarde voitti kultaa takaa-ajossa ja normaalimatkalla, saavutti hopeaa yhteislähdössä ja oli kuudes sprintissä. Kontiolahden MM-kilpailuissa 2015 hän voitti normaalimatkan maailmanmestaruuden ja hiihti ankkuriosuuden sekä hopeaa saaneessa Ranskan sekaviestijoukkueessa että pronssille sijoittuneessa miesten viestijoukkueessa. Pikakilpailussa hän oli 12:s, takaa-ajossa seitsemäs ja yhteislähtökilpailussa kymmenes.

Fourcade voitti Oslon MM-kilpailuissa 2016 kultaa pikakilpailussa, takaa-ajossa, normaalimatkalla ja sekaviestissä sekä sai hopeaa yhteislähtökilpailussa. Hochfilzenin MM-kilpailuissa 2017 hän saavutti hopeaa sekaviestissä ja pronssia pikakilpailussa sekä voitti takaa-ajon maailmanmestaruuden. Normaalimatkalla hän sai pronssia ja viestissä hopeaa. Yhteislähtökilpailussa hän sijoittui viidenneksi.

Fourcade saavutti Pyeongchangin olympialaisissa 2018 kultaa takaa-ajossa, yhteislähdössä ja sekaviestissä. Normaalimatkalla hän oli viides ja pikakilpailussa kahdeksas. Östersundin MM-kilpailuissa 2019 hän sijoittui takaa-ajossa viidenneksi ja pikakilpailussa kuudenneksi. Anterselvan MM-kilpailuissa 2020 hän saavutti normaalimatkalla kultaa sekä pikakilpailussa pronssia. Takaa-ajossa hän sijoittui neljänneksi ja yhteislähdössä seitsemänneksi. Hän hiihti toisella osuudella Ranskan kultaa voittaneessa miesten viestijoukkueessa.

Maailmancup
Kaudella 2009–2010 Fourcade saavutti viisi maailmancupin palkintosijaa, joihin kuuluu myös toinen sija Vancouverin olympialaisten yhteislähdössä helmikuussa 2010. Maaliskuussa Fourcade oli Kontiolahdella kolmas pikakilpailussa ja voitti takaa-ajon saavuttaen samalla ensimmäisen maailmancup-voittonsa. Hän voitti myös Oslon pikakilpailun ja takaa-ajon voittaen takaa-ajocupin ja sijoittuen maailmancupin kokonaiskilpailussa viidenneksi.

Kaudella 2010–2011 Fourcade oli maailmancupin kokonaiskilpailussa kolmas sijoittuen 12 kertaa kolmen parhaan joukkoon. Takaa-ajon ja yhteislähdön cupeissa hän sijoittui toiseksi, normaalimatkan cupissa kolmanneksi ja pikakilpailucupissa neljänneksi. Hän oli joulukuussa 2010 kauden avanneessa Östersundin osakilpailussa kolmas sekä normaalikilpailussa että pikakilpailussa. Tammikuussa hän sijoittui Ruhpoldingissa toiseksi normaalikilpailussa, pikakilpailussa ja takaa-ajossa ja voitti samassa kuussa Antholzin yhteislähdön. Helmikuussa 2011 Fourcade oli Presque Islen pikakilpailussa toinen, voitti Fort Kentin yhteislähdön ja oli takaa-ajossa toinen. Maaliskuussa Fourcade oli Hanty-Mansijskin MM-kisoissa pikakilpailun toinen ja voitti takaa-ajon. Kauden päättäneessä Oslon osakilpailussa hän oli takaa-ajon kolmas.

Kaudella 2011–2012 Fourcade voitti ensimmäistä kertaa maailmancupin kokonaiskilpailun, jonka lisäksi hän voitti myös pikakilpailu- ja takaa-ajocupit. Yhteislähtöcupissa hän oli kolmas ja normaalimatkan cupissa neljäs. Joulukuussa 2011 hän voitti Östersundissa normaalikilpailun ja takaa-ajon ja oli toinen Hochfilzenin pikakilpailussa. Tammikuussa 2012 Fourcade oli Nové Měston pikakilpailussa kolmas ja takaa-ajossa toinen ja Antholzissa pikakilpailun ja yhteislähdön kolmas. Helmikuussa hän voitti Kontiolahden pikakilpailun ja oli takaa-ajossa toinen. Maaliskuussa Fourcade sai maailmancupin pisteitä voitettuaan Ruhpoldingin MM-kisoissa pikakilpailun, takaa-ajon ja yhteislähdön. Kauden päättäneessä Hanty-Mansijskin osakilpailussa hän voitti sekä pikakilpailun että takaa-ajon.

Kaudella 2012–2013 Fourcade voitti ylivoimaisesti maailmancupin kokonaiskilpailun. Hän hallitsi myös yksittäisiä matkoja voittaen pikakilpailun, takaa-ajon, normaalimatkan ja yhteislähdön cupit. Kauden avauskilpailuissa Östersundissa Fourcade voitti normaalimatkan ja takaa-ajon ja oli Hochfilzen pikakilpailussa toinen ja takaa-ajossa kolmas. Pokljukan pikakilpailussa ja takaa-ajossa hän oli kolmas. Tammikuussa 2013 Fourcade voitti Ruhpoldingin pikakilpailun ja yhteislähdön. Nové Měston MM-kisoissa hän voitti normaalimatkan ja oli toinen pikakilpailussa ja takaa-ajossa. Oslossa hän oli yhteislähdön ja pikakilpailun toinen voittaen takaa-ajon. Maaliskuussa Fourcade voitti Sotšin normaalikilpailun ja pikakilpailun. Kauden lopussa hän voitti vielä Hanty-Mansijskin yhteislähdön ja pikakilpailun ollen takaa-ajossa kolmas.

Kaudella 2013–2014 Fourcade voitti jälleen maailmancupin kokonaiskilpailun sekä pikakilpailun,  takaa-ajon ja yhteislähdön cupit. Kauden alussa hän voitti Östersundssa normaalikilpailun ja pikakilpailun ja oli Hochfilzenin pikakilpailussa toinen ja voitti takaa-ajon. Annecyn pikakilpailussa Fourcade sijoittui kolmanneksi. Tammikuussa Oberhofissa Fourcade voitti yhteislähdön ja oli pikakilpailussa ja takaa-ajossa kolmas. Maaliskuussa hän oli toinen Pokljukan yhteislähdössä sekä Kontiolahden pikakilpailussa ja takaa-ajossa ja voitti Oslon yhteislähdön.

Kaudella 2014–2015 Fourcade voitti neljännen kerran peräkkäin maailmancupin kokonaiskilpailun. Hän voitti myös takaa-ajocupin. Hän voitti myös pikakilpailun ja takaa-ajon cupit, sijoittui normaalimatkan cupissa toiseksi ja yhteislähtöcupissa kolmanneksi. Fourcade voitti Östersundin pikakilpailun ja takaa-ajon. Hochfilzenissä hän voitti takaa-ajon ja oli Pokljukassa yhteislähdössä toinen ja tajaa-ajossa kolmas. Tammikuussa 2015 hän voitti Oberhofissa pikakilpailun ja yhteislähdön. Helmikuussa hän oli Nové Městossa takaa-ajon kolmas ja voitti Oslossa normaalimatkan ja oli pikakilpailussa toinen. Maaliskuussa maailmancupiin kuuluneissa Kontiolahden MM-kisoissa Fourcade voitti normaalimatkan. Kauden päättäneessä Hanty-Mansijskin osakilpailussa hän voitti pikakilpailun ja samalla pikakilpailucupin.

Kaudella 2015–2016 Fourcade voitti maailmancupin kokonaiskilpailun viidennen kerran peräkkäin. Hän voitti lisäksi kaikki lajicupit: normaalimatkan, pikakilpailun, takaa-ajon ja yhteislähdön. Hän voitti Östersundin pikakilpailun ja takaa-ajon. Hochfilzenissä hän oli pikakilpailussa toinen ja voitti takaa-ajon. Pokljukassa hän sijoittui takaa-ajossa toiseksi. Ruhpoldingin ensimmäisenä viikonloppuna hän sijoittui takaa-ajokilpailussa toiseksi ja voitti yhteislähdön. Viikkoa myöhemmin hän voitti normaalimatkan ja oli yhteislähdössä toinen. Canmoressa Fourcade voitti pikamatkan. Presque Islessa hän oli pikamatkalla kolmas ja voitti takaa-ajon. Oslon MM-kilpailuissa hän voitti pikakilpailun, takaa-ajon ja normaalimatkan sekä oli toinen yhteislähdössä.

Kaudella 2016–2017 Fourcade voitti kuudennen kerran peräkkäin maailmancupin kokonaiscupin. Hän voitti lisäksi kaikki lajicupit: pikakilpailun, takaa-ajon, normaalimatkan ja yhteislähtökilpailun maailmancupit. Östersundissa hän voitti normaalimatkan ja pikakilpailun ja sijoittui kolmanneksi takaa-ajokilpailussa. Hän voitti pikakilpailun ja takaa-ajon Pokljukassa sekä pikakilpailun, takaa-ajon ja yhteislähtökilpailun Nové Městossa. Oberhofissa hän voitti takaa-ajon ja sijoittui yhteislähdössä kolmanneksi. Ruhpoldingissa hän voitti pikakilpailun ja takaa-ajon. Antholzin normaalimatkalla hän oli toinen. Hochfilzenin MM-kilpailuissa hän voitti takaa-ajon sekä oli kolmas pikakilpailussa ja normaalimatkalla. Pyeongchangissa hän sijoittui  pikakilpailussa kolmanneksi ja voitti takaa-ajon. Kontiolahdella hän voitti pikakilpailun. Oslossa hän oli toinen sekä pikakilpailussa että takaa-ajossa ja voitti yhteislähtökilpailun.

Kaudella 2017–2018 Fourcade voitti maailmancupin kokonaiskilpailun seitsemännen kerran peräkkäin. Hän voitti myös kaikki lajicupit, normaalimatkan cupvoiton hän tosin jakoi Johannes Thingnes Bøn kanssa. Fourcade sijoittui Östersundin normaalimatkalla kolmanneksi ja pikakilpailussa toiseksi ennen kuin voitti takaa-ajokilpailun. Hochfilzenissä hän oli pikakilpailussa toinen ja takaa-ajossa kolmas. Le Grand-Bornandissa hän sijoittui toiseksi sekä pikakilpailussa että takaa-ajossa ja voitti yhteislähtökilpailun. Hän voitti Oberhofissa pikakilpailun ja takaa-ajon. Ruhpoldingissa hän voitti normaalimatkan ja oli yhteislähdössä toinen. Antholzissa hän sijoittui pikakilpailussa ja takaa-ajossa toiseksi sekä voitti yhteislähdön. Kontiolahden yhteislähdössä hän oli toinen. Oslossa hän sijoittui pikakilpailussa kolmanneksi ja voitti takaa-ajon. Tjumenissa hän voitti pikakilpailun ja takaa-ajon.

Kaudella 2018–2019 Fourcade voitti Pokljukan normaalimatkan. Hochfilzenissä hän oli pikakilpailussa toinen ja voitti takaa-ajon. Kokonaiskilpailussa Fourcade oli 12:s.  Kaudella 2019–2020 hän voitti Östersundin normaalimatkan, Oberhofin pikakilpailun ja yhteislähdön sekä Ruhpoldingin pikakilpailun ja takaa-ajon. Pokljukan normaalimatkalla hän sijoittui toiseksi. Anterselvan MM-kisoissa hän oli pikakilpailussa kolmas ja voitti normaalimatkan. Kontiolahden pikakilpailussa hän sijoittui toiseksi ja voitti takaa-ajon. Hänen kilpauransa päättyi täsmälleen samana päivänä, 14.3. ja samalla matkalla, jolla hän 10 vuotta sitten otti ensimmäisen maailmancup -voittonsa Kontiolahdella. Hän oli kokonaiscupissa toinen, voitti normaalimatkan ja pikakilpailun cupit, oli jaetulla toisella sijalla takaa-ajon cupissa sekä sijoittui yhteislähtöcupissa kolmanneksi.

 Maailmancupin osakilpailuvoitot 
 # Kausi Paikka Matka 1 2009–2010  Kontiolahti Takaa-ajo 2  Holmenkollen Pikakilpailu 3 Takaa-ajo 4 2010–2011  Anterselva Yhteislähtö 5  Fort Kent Yhteislähtö 6  Hanty-Mansijsk (MM) Takaa-ajo 7 2011–2012  Östersund Normaalimatka 8 Takaa-ajo 9  Kontiolahti Pikakilpailu 10  Ruhpolding (MM) Pikakilpailu 11 Takaa-ajo 12 Yhteislähtö 13  Hanty-Mansijsk Pikakilpailu 14 Takaa-ajo 15 2012–2013  Östersund Normaalimatka 16 Takaa-ajo 17  Ruhpolding Pikakilpailu 18 Yhteislähtö 19  Nové Město (MM) Normaalimatka 20  Holmenkollen Takaa-ajo 21  Sotši Normaalimatka 22 Pikakilpailu 23  Hanty-Mansijsk Pikakilpailu 24 Yhteislähtö 25 2013–2014  Östersund Normaalimatka 26 Pikakilpailu 27  Hochfilzen Takaa-ajo 28  Oberhof Yhteislähtö 29  Holmenkollen Yhteislähtö 30 2014–2015  Östersund Pikakilpailu 31 Takaa-ajo 32  Hochfilzen Takaa-ajo 33  Oberhof Pikakilpailu 34 Yhteislähtö 35  Holmenkollen Normaalimatka 36  Kontiolahti (MM) Normaalimatka 37  Hanty-Mansijsk Pikakilpailu 38 2015–2016  Östersund Pikakilpailu 39 Takaa-ajo 40  Hochfilzen Takaa-ajo 41  Ruhpolding Yhteislähtö 42 Normaalimatka 43  Canmore Pikakilpailu 44  Presque Isle Takaa-ajo 45  Holmenkollen (MM) Pikakilpailu 46 Takaa-ajo 47 Normaalimatka 48 2016–2017  Östersund Normaalimatka 49 Pikakilpailu 50  Pokljuka Pikakilpailu 51 Takaa-ajo 52  Nové Město Pikakilpailu 53 Takaa-ajo 54 Yhteislähtö 55  Oberhof Takaa-ajo 56  Ruhpolding Pikakilpailu 57 Takaa-ajo 58  Hochfilzen (MM) Takaa-ajo 59  Pyeongchang  Takaa-ajo 60  Kontiolahti Pikakilpailu 61  Holmenkollen Yhteislähtö 62 2017–2018  Östersund Takaa-ajo 63  Le Grand-Bornand Yhteislähtö 64  Oberhof Pikakilpailu 65 Takaa-ajo 66  Ruhpolding Normaalimatka 67  Anterselva Yhteislähtö 68  Holmenkollen Takaa-ajo 69  Tjumen Pikakilpailu 70 Takaa-ajo 71 2018–2019  Pokljuka Normaalimatka 72  Hochfilzen Takaa-ajo 73 2019–2020  Östersund Normaalimatka 74  Oberhof Pikakilpailu 75 Yhteislähtö 76  Ruhpolding Pikakilpailu 77 Takaa-ajo 78  Anterselva (MM) Normaalimatka79 KontiolahtiTakaa-ajo

 Lähteet  


Viitteet

 Aiheesta muualla 

 Martin Fourcaden kotisivut 

Luokka:Ranskalaiset ampumahiihtäjät
Luokka:Ranskalaiset maastohiihtäjät
Luokka:Ranskalaiset olympiavoittajat
Luokka:Vuonna 1988 syntyneet
Luokka:Elävät henkilöt